Annonce

Kommunens vejchef, Michael Kirkfeldt, er som mange andre begejstret for den midlertidige bypark mellem musikhuset og rådhuset.

Stemning i Byparken i Aarhus Festuge

»Det er en fantastisk succes, og jeg har selv gået der og tænkt, at det her er godt,« siger han.

Stemning i Byparken i Aarhus Festuge

Men hvad mener vejchefen om både borgernes og politikerne drøm om en permanent bypark på stedet? Er det realistisk at etablere og samtidig finde en trafikal løsning?

»Vi vil ikke kunne undvære Frederiks Allé som færdselsåre. Hvis vi kikker på visionen om en letbane i Aarhus, er der en anden etape af letbanen med en forbindelse gennem Park Allé. Når den kommer, vil der næppe både være plads til busser, en letbane og så de mange biler, der ikke kan køre på en lukket Frederiks Allé. Så hvis vi spiller det kort af hånden, at bilerne kan køre igennem på Frederiks Allé, så får vi store problemer med de omkring 11.000 biler, der kører på vejen ved ride­huset hvert døgn.«

Vejafdelingen har ikke lavet optællinger af, hvor bilisterne er kørt hen i løbet festugen eller har hørt deres reaktioner på det.»Mange vil nok tåle en omkørsel i ti dage, men der er ingen tvivl om, at vi ikke kan undvære Frederiks Allé fremover, fordi den bruges til ærinde­kørsel i midtbyen. Og fordi den som sagt aflaster Park Allé,« fortæller han.

Betyder det, vi ikke kan få en bypark?